Tashqi ishlar vaziri Baxtiyor Saidov kecha Lyuksemburgda Yevropa investitsiya banki vitse-prezidenti Tereza Chervinskaya bilan muzokara o‘tkazdi. Foto: TIV «Yevropa investitsiya banki vitse-prezidenti Tereza Chervinskaya xonim bilan uchrashishdan mamnunmiz», – deb yozdi O‘zbekiston TIV rahbari o‘zining telegram-kanalida. Qayd etilishicha, kelgusidagi hamkorlik yuzasidan makroiqtisodiy farovonlikdan tortib yashil energetikagacha bo‘lgan ko‘plab istiqbolli yo‘nalishlarda muloqot bo‘lib o‘tgan. «Yevropa investitsiya banki O‘zbekistondagi islohotlar dasturini qo‘llab-quvvatlab kelayotganini qadrlaymiz va uning Toshkentda vakolatxonasi ochilishini olqishlaymiz», – deydi Baxtiyor Saidov.